# Doktorati

Doktorët akademik të mbledhur përpara fillimit të promovimeve në Universitetin " Brigham Young (prill 2008).
Kopertina e një teze të doktoratuës e paraqitur nga Claude Bernard me qëllim të marrjes së titullit Doktor i Mjekësisë (1843).
Në vitin 1861, Yale University lëshoi gradën e parë Doktor i Filozofisë (Ph. D.) në Shtetet e Bashkuara.
Ceremonia mesjetare e dhënies së Complutense Doktoraturës.
**Doktorata** (nga latinishtja *docere*, "për të dhënë mësim") ose **grada e doktorit** (nga gjuha latine *doctor*, "mësues") ose **diploma e doktoraturës** (nga *licentia docendi*) është një gradë akademike e cila jepet nga universitetet, dhe e cila në shumicën e vendeve, është një gradë hulumtuese, kërkimore dhe shkencore përmes së cilës bartësi i saj kualifikohet për të mësimdhënie në nivelin universitar ose në një fushë specifike të profesionit. Ka një shumëllojshmëri të gradave të doktoraturës, por që më të zakonshmet janë grada Doktor i Filozofisë (PhD), e cila mund të lëshohet për dhe në shumë fusha të ndryshme, duke filluar nga shkencat humane e deri te disiplinat e ndryshme shkencore. Ka edhe disa lloje ose tipe të doktoraturave sidomos në SHBA, të tilla si Juris Doctor (JD), Doktor i Infermierisë Praktike (Doctor of Nursing Practice - DNP) dhe Doktor i Mjekësisë (Doctor of Medicine - MD), të cilat në përgjithësi konsiderohen botërisht si grada profesionale (professional degrees). Shumë universitete japin edhe çmimin *Doktor Nderi (Doctor Honoris Causa)* për individët të cilët konsiderohen të denjë për njohje speciale, ose për rastet e kontributeve shkencore dhe profesionale ose edhe për kontribute të tjera për universitetin, arsimin apo shoqërinë.

## Historiku

Termi "doktor" rrjedh nga gjuha latine *docere* që do të thotë "mësimdhënie". Doktoratura (latinisht: *doctum*, "[ajo që është ] mësuar") u shfaq në Evropën mesjetare si një licencë për të ligjëruar gjuhën latine (*licentia docendi*) në një universitet. Rrënjët e saj mund të vërehen qysh në kohën e kishave të hershme mesjetare, në të cilat termi "doktor" i referohej apostujve, etërve të kishës, dhe autoriteteve të tjera krishtere të cilët mësonin dhe interpretonin Biblën.

Gradata universitare, duke përfshirë edhe doktoraturën, fillimisht ishin të kufizuara vetëm për burrat. Gruaja e parë të cilës do ti jepet grada e doktorit ishin Juliana Morell në vitin 1608 në Lyons, pastaj edhe Elena Cornaro Piscopia në vitin 1678 në Universitetin e Padovës, Laura Bassi në vitin 1732 në Universitetin e Bolonjës, Dorothea Erxleben në vitin 1754 në Universitetin Halle si dhe Maria Isidra de Guzmán y de la Cerda në vitin 1785 në Universitetin Complutense, në Madrid.

## Llojet e doktoraturave

Që nga mesjeta, numri dhe llojet e doktoraturave të cilat jepen nga universitetet në të gjithë botën, erdhi duke u zgjëruar. Praktika ndryshon nga një vend në një tjetër. Një doktoraturë zakonisht jep të drejtën e trajtimit dhe adresimit si "doktor", ndërkaq përdorimi i titullit ndryshon gjerësisht, në varësi të llojit dhe të profesionit. Llojet më të njohura të doktoraturave jan:

1. Doktor Shkence
2. Doktor i Shkencave si dhe
3. Doktor i Filozofisë

Përveq kësaj ka edhe ndarje e klasifikime tjera të doktoraturave e ku ndër më të njohurat konsiderohen edhe këto lloje ose tipe:

1. *Doktoratura kërkimore*
2. *Licentiati*
3. *Doktoratura e lartë*
4. *Grada e post-doktoraturës*
5. *Doktoratura Profesionale*
6. *Doktorata e Nderit*

## Shih edhe

* Doktor Shkence
* Doktor i Shkencave
* Doktor i Filozofisë
* Magjistër
* Master
* Docenti
* Licentiati

## Referime